শামীম হায়দার

শামীম হায়দার বাংলাদেশ সেনাবাহিনীর একজন মেজর জেনারেল ও রিউমাটোলজিস্ট। তিনি ঔষধ প্রশাসন অধিদপ্তরের মহাপরিচালক।

 জীবনী 
শামীম হায়দার ১৯৯০ সালে সিলেট এম এ জি ওসমানী মেডিকেল কলেজ হতে এমবিবিএস ডিগ্রী অর্জন করেন এবং ৯ জুলাই ১৯৯১ সালে বাংলাদেশ সেনাবাহিনীতে মেডিকেল কোরে কমিশন লাভ করেন।

১৯৯৭ সালে তিনি এএফএমআই থেকে মেডিসিনে গ্রেডিং সম্পন্ন করে ২০১২ সালে বাংলাদেশ কলেজ অব ফিজিশিয়ানস্ এন্ড সার্জনস থেকে এফসিপিএস ডিগ্রী অর্জন করেন। তিনি অখিল ভারতীয় আয়ুর্বিজ্ঞান সংস্থান থেকে ফেলোশিপ ট্রেনিং ইন রিউমাটোলজি এন্ড ক্লিনিক্যাল ইমিউনোলজি কোর্স সম্পন্ন করেছেন।

তিনি এমডিএস খাগড়াছড়ি, সিএমএইচ জালালাবাদ, সাভার, বগুড়া, চট্টগ্রাম, ঢাকা এবং যশোরে দায়িত্ব পালন করেন।

১ আগস্ট  ২০২৩ সালে তিনি মেজর জেনারেল পদোন্নতি প্রাপ্ত হয়ে কনসালটেন্ট ফিজিশিয়ান জেনারেল হিসেবে সামরিক চিকিৎসা সার্ভিস মহাপরিদপ্তরে ১৯ অক্টোবর ২০২৪ তারিখ পর্যন্ত নিয়োজিত ছিলেন।

তিনি ঔষধ প্রশাসন অধিদপ্তরে মহাপরিচালক পদে ২২ অক্টোবর ২০২৪ সালে যোগ দেন। তিনি ঢাকা সম্মিলিত সামরিক হাসপাতালে বিভাগীয় প্রধান এবং চীফ ফিজিশিয়ানের দায়িত্ব পালন করেন।

 জাতিসংঘে শান্তিরক্ষা মিশন 
শামীম হায়দার সেন্ট্রাল আফ্রিকান রিপাবলিক এ জাতিসংঘে শান্তিরক্ষা মিশন ব্যানমেড-১ এ মেডিকেল বিশেষজ্ঞ হিসেবে দায়িত্বে পালন করেন।

 পারিবারিক জীবন 
শামীম হায়দার সরকারী তিতুমীর কলেজের ফিলোসফি বিভাগের অধ্যাপক ও বিভাগীয় প্রধান নাছিমা আক্তার চৌধুরীকে বিয়ে করেন। এই দম্পত্তির একমাত্র পুত্র রায়ান ইবতেশাম চৌধুরী যুক্তরাজ্যে প্রবাসী।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চিকিৎসক
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:অখিল ভারতীয় আয়ুর্বিজ্ঞান সংস্থান, নয়া দিল্লির প্রাক্তন শিক্ষার্থী
বিষয়শ্রেণী:সিলেট এমএজি ওসমানী মেডিকেল কলেজের প্রাক্তন শিক্ষার্থী